Ο **Αντουάν-Λουί Μπαρί** (γαλλικά: Antoine-Louis Barye), 1795 - 1875, ήταν ρομαντικός Γάλλος γλύπτης, ζωγράφος και χαράκτης, με θέμα κυρίως τα ζώα. Είναι γνωστός ως ο ανανεωτής της σύγχρονης σχολής αναπαράστασης ζώων.

Βιογραφικά στοιχεία
-------------------

Ο Αντουάν-Λουί Μπαρί γεννήθηκε στις 24 Σεπτεμβρίου 1795 στο Παρίσι. Γιος χρυσοχόου, μαθήτευσε αρχικά κοντά στον πατέρα του και στη συνέχεια, σε ηλικία περίπου 13 ετών, σε έναν χαράκτη στρατιωτικού εξοπλισμού. Αφού υπηρέτησε στο στρατό, εργάστηκε για ένα διάστημα στο εμπόριο κοσμημάτων. Αφού μαθήτευσε κοντά στον γλύπτη Φρανσουά-Ζοζέφ Μποζιό, το 1816, και στον ζωγράφο Αντουάν-Ζαν Γκρο το 1818, έγινε δεκτός στη Σχολή Καλών Τεχνών στο Παρίσι. Από το 1823 έως το 1831 συνεργάστηκε με τον χρυσοχόο Ζακ-Ανρί Φωκονιέ. Από το 1823, άρχισε να παρακολουθεί τα ζώα στον Ζωολογικό κήπο, κάνοντας συστηματικές μελέτες για αυτά σε σχέδια με μολύβι συγκρίσιμα με εκείνα του Ντελακρουά και στη συνέχεια διαμορφώνοντάς τα στη γλυπτική σε μεγάλη ή μικρή κλίμακα. Επηρεάστηκε επίσης από τους ρομαντικούς πίνακες του Τεοντόρ Ζερικώ.

*Τζάγκουαρ καταβροχθίζει λαγό*, 1850
Ο Μπαρί απέκτησε σταδιακά φήμη ως μνημειώδης γλύπτης, με κρατικές παραγγελίες για εικόνες άγριων ζώων τη δεκαετία του 1830, συνθέσεις μορφών και πορτρέτα για την πρόσοψη του Λούβρου τη δεκαετία του 1850 και μνημεία του Ναπολέοντα Γ' τη δεκαετία του 1860. Εξέθεσε τα έργα του στα Σαλόν του 1827 και του 1831, λαμβάνοντας το δεύτερο βραβείο για το γλυπτό *Τίγρης που καταβροχθίζει κροκόδειλο*. Έπαψε να εκθέτει στα Σαλόν κατά τη δεκαετία του 1830 αφού ένα έργο του απορρίφθηκε (με την επεξήγηση «όχι υψηλής τέχνης»), αλλά επέστρεψε το 1850, με μεγάλη αναγνώριση.

Ο Μπαρί τιμήθηκε με πολλές διακρίσεις. Το 1833 έλαβε το τιμητικό παράσημο της Λεγεώνας της Τιμής και το 1855 προήχθη σε ιππότη. Το 1854 έγινε καθηγητής Σχεδίων στο Μουσείο Φυσικής Ιστορίας και το 1868 εξελέγη μέλος του Ινστιτούτου της Γαλλίας..

Ο Αντουάν-Λουί Μπαρί πέθανε στις 25 Ιουνίου 1875 στο Παρίσι και ενταφιάστηκε στο κοιμητήριο Περ-Λασαίζ. Ο γιος του Αλφρέ Μπαρί ήταν επίσης γλύπτης.

Μια πλατεία στο ανατολικό άκρο του νησιού Ιλ Σαιν-Λουί στο Παρίσι είναι αφιερωμένη σε αυτόν.

Έργο
----

*Ο Πάνθηρας της Τύνιδας* (ανάμεσα 1860 και 1873)
Ο Μπαρί υπήρξε παραγωγικότατος καλλιτέχνης. Επανεισήγαγε στην τέχνη τη γλυπτική αναπαράστασης ζώων, μια κατηγορία διάσημη από την αρχαιότητα, αναδεικνύοντάς την ως σύγχρονη εκφραστική μορφή. Το ταλέντο του να αποδίδει δυναμική ένταση και ακριβείς ανατομικές λεπτομέρειες είναι ιδιαίτερα εμφανές στα πιο διάσημα μπρούτζινα έργα του, με άγρια ζώα που παλεύουν ή καταβροχθίζουν τη λεία τους. 

Κέρδισε επίσης ιδιαίτερη φήμη ως καλλιτέχνης που, ανεξαρτήτως θεματολογίας, μπορούσε να συνδυάσει το μεγαλείο και την καλλιτεχνική φινέτσα με τον ρεαλισμό τόσο σε δημόσια μνημεία όσο και σε μικρής κλίμακας μπρούτζινα διακοσμητικά έργα σε ευρύ φάσμα τιμών, προσιτών στη μεσαία τάξη.

Επιλογή έργων
-------------

* Θησέας και Μινώταυρος (1843), Βαλτιμόρη*Θησέας και Μινώταυρος* (1843), Βαλτιμόρη
* Ο Ηρακλής καθισμένος σε ταύρο, (δεκαετία του 1830), Εθνικό Μουσείο, Βαρσοβία*Ο Ηρακλής καθισμένος σε ταύρο*, (δεκαετία του 1830), Εθνικό Μουσείο, Βαρσοβία
* Λαπίθης πολεμώντας Κένταυρο, (1848)*Λαπίθης πολεμώντας Κένταυρο*, (1848)
* Λιοντάρι στην Πύλη των Λεόντων στο Λούβρο (1847)*Λιοντάρι* στην Πύλη των Λεόντων στο Λούβρο (1847)
* Πόλεμος, Βαλτιμόρη*Πόλεμος*, Βαλτιμόρη
* Λιοντάρι και φίδι, (1832), Εθνική Πινακοθήκη Πράγας - Ανάκτορο Στένμπεργκ*Λιοντάρι και φίδι*, (1832), Εθνική Πινακοθήκη Πράγας - Ανάκτορο Στένμπεργκ
* Τίγρης ξαπλωμένος, (1838-1842), Μπρούκλιν*Τίγρης ξαπλωμένος*, (1838-1842), Μπρούκλιν
* Ελέφαντες στο νερό, (περ. 1850), Βαλτιμόρη*Ελέφαντες στο νερό*, (περ. 1850), Βαλτιμόρη

Παραπομπές
----------

1. 1 2 3 4 5 6  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11995263c. Ανακτήθηκε στις 10  Οκτωβρίου 2015.
3. ↑  «Antoine-Louis Barye». (Ολλανδικά) *RKDartists*. 4831.
4. 1 2 3  *The Fine Art Archive*. cs.isabart.org/person/81936. Ανακτήθηκε στις 1  Απριλίου 2021.
5. ↑  archives.paris.fr/s/4/etat-civil-actes/resultats/.
6. ↑  *artist list of the National Museum of Sweden*. 12  Φεβρουαρίου 2016. kulturnav.org/15aeadb4-eeb2-4a06-800e-aba65f592563. Ανακτήθηκε στις 27  Φεβρουαρίου 2016.
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11995263c. Ανακτήθηκε στις 10  Οκτωβρίου 2015.
8. ↑  (Αγγλικά) *Union List of Artist Names*. 2  Μαρτίου 2019. 500007044. Ανακτήθηκε στις 14  Μαΐου 2019.
9. ↑ . «britannica.com/biography/Antoine-Louis-Barye».
10. ↑ . «en.wikisource.org/wiki/1911\_Encyclopedia\_Britannica/Barye,\_Antoine\_Louis».
11. ↑ . «dia.org/art/collection/object/tiger-devouring-gavial-33869».
12. ↑ . «americanart.si.edu/artist/antoine-louis-barye».
13. ↑ . «nga.gov/collection/artist-info/Antoine-Louis Barye».
14. ↑ . «artsy.net/artist/antoine-louis-barye».

Εξωτερικοί σύνδεσμοι
--------------------

* Πολυμέσα σχετικά με το θέμα  Antoine-Louis Barye στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71400631
* **Europeana**: agent/base/150563
* LCCN: n83192887
* ISNI: 0000 0000 8077 7274
* GND: 118657437
* SUDOC: 028036417
* BNF: cb11995263c (data)
* ULAN: 500007044
* NLA: 35479420
* NKC: xx0008637
* The Léonore id LH//129/44 is not valid.
* BNE: XX1183740
* CiNii: DA11952594
* KulturNav: id
* RKD: 4831

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |